Publication: Magyar Közlöny
Issue: MK-2002-139 (Year: 2002, Number: 139)
Era: 1990-2004
Section: 1995. évi XXXIII. törvény módosításáról**
Paragraph Index: 527

(2) A 2. § (3) bekezdésének alkalmazásában a nemzetközi szabadalmi bejelentés közzétételét azonos hatályúnak kell tekinteni a Magyar Szabadalmi Hivatal elõtti eljárásban való közzététellel (70. §), ha a nemzetközi bejelentéssel kapcsolatban szabályszerûen teljesítik a 84/S. § (3) bekezdésében elõírt cselekményeket. 84/U. § (1) A Magyar Szabadalmi Hivatal megjelölt, illetve kiválasztott hivatalként a bejelentõ külön kérelmére végzi el a nemzetközi szabadalmi bejelentés érdemi vizsgálatát. A kérelmet a 84/S. § (3) bekezdésében elõírt cselekményekkel egyidejûleg, vagy azt követõen, legkésõbb az újdonságkutatás elvégzésérõl közölt hatósági tájékoztatás napjától számított hat hónapon belül lehet elõterjeszteni.

Source: https://magyarkozlony.hu/hivatalos-lapok/ec7e8ec633ef66ddb3ce02f72213c95859ea7961/dokumentumok/c61f5632901d3415cbfb0667715d75ca9a7b2081/letoltes